EM for brassband 2007

EM for brassband 2007, det 30. europamesterskapet for brassband ble arrangert 4. og 5. mai 2007 i Birmingham.

Resultat  
Brass Band Willebroek dirigert av Frans Violet ble europamestere med 192 av 200 mulige poeng. Stavanger Brass Band endte på andreplass med 189 poeng, Cory knep tredjeplassen med 188 poeng.

B Section ble vunnet av Brass Band Frener-Reifer Pfeffersberg fra Italia, dirigert av Bernard Reifer.

Bedømmelse

I brassbandkonkurransen spilte hvert korps et såkalt pliktnummer og et selvvagt musikkstykke i to forskjellige avdelinger. Fremførelsene ble vurdert av to lukkede juryer bestående av dommere med musikkfaglig bakgrunn. Juryene i 2007 bestod av Jan de Haan, Thomas Doss og Philip Sparke (pliktnummer); samt James Gourlay, Alan Morrison og Oliver Waespi (selvvalgt avdeling).

Musikk  
Pliktnummer i konkurransen var Elgar Variations av Martin Ellerby. I sin selvvalgte avdeling fremførte Brass Band Willebroek Music of the Spheres av Philip Sparke.

Solistkonkurranse  
I 2007 ble det, som et sideelement, avholdt en solistkonkurranse. Konkurransen ble vunnet av Lin Chin-Cheng fra Belgia for sitt marimbaspill.

Referanser

Eksterne lenker
 European Brass Band Association

EM for brassband
Musikk i 2007